BJCHI คว้างาน 2 โครงการในออสเตรเลีย มูลค่ารวม 880 ลบ.
BJCHI คว้างาน 2 โครงการในออสเตรเลีย มูลค่ารวม 880 ลบ.
9 มี.ค. 2563

บริษัท บีเจซี เฮฟวี่ อินดัสทรี จำกัด (มหาชน) หรือ BJCHI เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทได้มีการลงนามในสัญญาว่าจ้างฉบับใหม่ในโครงการ Koodaideri ในอุตสาหกรรมเหมืองแร่ รวมทั้งได้รับงานเพิ่มจากโครงการ Santos ในอุตสาหกรรมก๊าซ ซึ่งทั้งสองโครงการตั้งอยู่ที่ประเทศออสเตรเลีย โดยมีมูลค่ารวมทั้ง 2 โครงการเท่ากับ 880 ล้านบาท
อนึ่ง โครงการ Koodaideri เป็นงานเกี่ยวกับการจัดหา แปรรูปและประกอบกลุ่มชิ้นงานขนาดใหญ่ในอุตสาหกรรมเหมืองแร่ ขณะที่โครงการ Santos เป็นการจัดหาและการแปรรูปโลหะเพื่อก่อสร้างชุดขุดเจาะแก๊ส ระยะเวลาโครงการตั้งแต่เดือนมี.ค.-พ.ย. 2563